
Sammendrag
Arbeids- og inkluderingsdepartementet har sendt på høring et forslag om å åpne for at deltakere i varig tilrettelagt arbeid (VTA) kan fortsette i tiltaket etter fylte 67 år. Høringen er en oppfølging av Stortingets anmodningsvedtak om å utrede behovet for og konsekvensene av en slik endring.

Kommunedirektøren legger fram vedlagt forslag til høringsuttalelse for behandling. I uttalelsen støttes forslaget om å gi deltakere i VTA mulighet til å fortsette etter oppnådd pensjonsalder, samtidig som det understrekes at dette ikke må gå på bekostning av tilgangen til VTA-plasser for nye deltakere.
Saksopplysninger
Arbeids- og inkluderingsdepartementet sendte 22. juni 2026 på høring et notat om eventuell deltakelse i arbeidsmarkedstiltaket varig tilrettelagt arbeid (VTA) etter fylte 67 år. Høringsfristen er satt til 30. oktober 2026. 
Etter gjeldende regelverk må deltakere avslutte VTA ved fylte 67 år fordi tiltaket er knyttet til mottak av uføretrygd. Departementet vurderer nå om personer som allerede deltar i VTA før fylte 67 år, skal kunne fortsette i tiltaket fram til fylte 72 år. 
Forslag til høringsuttalelse følger som vedlegg til saken.

Hjelpetekst – skal fjernes automatisk når du starter å skrive her:

Faglighet: Saken skal være objektiv og helhetlig beskrevet
Klart språk: Vær bevisst på å skrive slik at det blir lettere for folkevalgte og publikum å forstå. 
Lag disposisjon for saksopplysningene. Sett gjerne inn underoverskrifter. 
Finnes det tidligere vedtak i saken eller tilsvarende saker? 
Hva eller hvem gjelder saken? 
Hva ønskes oppnådd og på hvilken måte?
Finnes det føringer i lov, avtaleverk, kommunens egne retningslinjer og prosedyrer som har innvirkning på saken. 
Vis til dokumentasjon/forskning, erfaringer fra andre. Husk faktasjekk, kontroll av kilder. 


Vurdering
Kommunedirektøren mener det er positivt at personer som deltar i VTA gis mulighet til å fortsette i arbeid etter fylte 67 år dersom de ønsker det og har forutsetninger for å delta. VTA gir mestring, tilhørighet, sosialt fellesskap og en meningsfull hverdag for mennesker som i liten eller ingen grad har mulighet til å delta i det ordinære arbeidsmarkedet. Muligheten til å fortsette i arbeid etter ordinær pensjonsalder er også i tråd med normaliseringsprinsippet og målsettingen om likeverdige muligheter for alle. 
Samtidig vil kommunedirektøren sterkt understreke at en utvidelse av aldersgrensen ikke må gå på bekostning av antall VTA-plasser. Departementet peker selv på at tiltaket allerede er et knapphetsgode, og at en utvidelse av ordningen kan medføre fortrengning av nye deltakere dersom det ikke tilføres flere plasser. 
Dette er særlig viktig for personer med utviklingshemming og andre som står helt utenfor det ordinære arbeidsmarkedet. Mange i denne gruppen har få eller ingen reelle alternativer til VTA, og det er fortsatt et betydelig udekket behov for plasser. Kommunedirektøren mener derfor at en eventuell utvidelse av aldersgrensen må følges av en tilsvarende opptrapping av antall VTA-plasser nasjonalt.
Kommunedirektøren vil også oppfordre kommunestyrets folkevalgte til å arbeide aktivt gjennom egne partiorganisasjoner for å styrke og utvide VTA-ordningen. Det er behov for et tydelig politisk engasjement for å sikre flere plasser og et bedre tilbud til mennesker som faller utenfor det ordinære arbeidslivet. Særlig må det arbeides for at flere personer med utviklingshemming får tilgang til VTA.
Etter kommunedirektørens vurdering er det ikke tilstrekkelig å opprettholde dagens nivå. VTA-ordningen må styrkes og økes i omfang dersom målene om inkludering, deltakelse og likeverd skal realiseres i praksis. En utvidelse av retten til å stå i VTA etter fylte 67 år må derfor kombineres med en tydelig nasjonal satsing på flere VTA-plasser. På denne bakgrunn anbefaler kommunedirektøren at formannskapet vedtar den vedlagte høringsuttalelsen.
Hjelpetekst – fjernes automatisk når du starter å skrive her:
Vurderingen skal avklare og uttrykke: 
Kommunedirektørens vurdering av saksopplysningene.
Gjennomføringsevne.
Forholdet til lov/avtale/retningslinjer
Forhold til taler for/mot innstillingen/alternative løsningsforslag. 
Økonomiske konsekvenser, drift – investering, over tid. 
Konklusjon. 
Drøfting? 
Vurder om saken har konsekvenser for ansatte og skal drøftes med tillitsvalgte. Det må da gis melding til personalsjef. Avtal drøfting på tidligst mulig tidspunkt. 
Medvirkning. 
Husk også de tre kommunale rådene. Rådene har rett til å uttale seg i alle saker som gjelder henholdsvis eldre, personer med funksjonsnedsettelse og ungdom. Rådene forelegges sakene på et så tidlig tidspunkt i saksbehandlingen, at uttalelsene fra rådene har mulighet til å påvirke utfallet av saken.


Økonomiske konsekvenser
Selve høringsuttalelsen har ingen direkte økonomiske konsekvenser for kommunen.
Dersom aldersgrensen i VTA utvides nasjonalt, kan dette på sikt få økonomiske konsekvenser gjennom kommunal medfinansiering av VTA-plasser i forhåndsgodkjente virksomheter. Omfanget vil være avhengig av framtidige statlige vedtak og finansieringsordninger. Eller det kan ha innvirkning på at kommunen må ha flere kommunale plasser når plasser eventuelt ikke blir frigjort. 

Klima og miljøkonsekvenser
Saken vurderes ikke å ha vesentlige klima- eller miljømessige konsekvenser



Vedlegg kommer under her, så ikke lim inn noe under denne teksten, og kvalitetssikre titlene på vedleggene dere legger inn i elements. 

